Továbbképzésen a bírók
Mosonmagyaróvárott találkoztak a hétvégén a labdarúgó-játékvezetõk, akik a most induló bajnokságra való felkészültségükrõl adtak számot.
A továbbképzésen külön hangsúlyt kapott az állandó vitatémát jelentõ leshelyzetek korrekt megítélése, illetve a szintén elterjedõben lévõ kapu elõtti könyöklések helyes elbírálása.
Elõzetesen persze egy elméleti tesztlapot kellett kitölteni, amely ezúttal csak a játékszabályokra koncentrálódott, majd sor került a most induló bajnokság elõtti eligazításokra. Felfrissítették a sárga lapok használatára vonatkozó elõírásokat.
Az elméleti felfrissítés után következhetett a fizikai állapotról való számadás, amelynek a legnehezebb része a 12 perces futás volt. Meglátogatta a táborozó játékvezetõket Palotai Károly, a volt kiváló FIFA-bíró, az országos JB alelnöke.
A játékvezetõ-ellenõrök számára Kõrös László, szintén volt FIFA-bíró tartott értékelést az elmúlt bajnokságok ellenõri jelentéseirõl. Hangsúlyozva az egységes elbírálás elvét, az azonos szellemû pontozást, a hibák feltárását.
Kihirdették a játékvezetõk elõmenetelérõl és visszaminõsítésérõl hozott döntéseket, melyek alapján újabb fiatalok elõtt nyílt meg a lehetõség az elõrelépés felé.
A hiányzók, a sérültek vagy a szinteket most nem teljesítõk részére még lesz egy lehetõség augusztusban a pótteszt teljesítésére.